Grigol Mgaloblišvili

Grigol Mgaloblišvili (gruusia გრიგოლ მგალობლიშვილი; sündinud 7. oktoobril 1973 Thbilisis) on Gruusia poliitik ja diplomaat.

Grigol Mgaloblišvili oli Gruusia peaminister 1. novembrist 2008 kuni 6. veebruarini 2009.

27. oktoobril 2008 esitas Gruusia president Mihheil Saakašvili Grigol Mgaloblišvili peaministri kandidaadiks. Parlament kiitis ta heaks 1. novembril 2008.

Grigol Mgaloblišvili töötas alates 1995. aastast Gruusia välisministeeriumis, aastatel 2004–2008 oli ta Gruusia suursaadik Türgis.

30. jaanuaril 2009 teatas Grigol Mgaloblišvili, et astub neeruhaiguse tõttu peaministri ametist tagasi.

Välislingid
  Saakašvili esitas uueks peaministriks diplomaadi, Postimees, 27. oktoober 2008
  Gruusia peaminister teatas oma tagasiastumisest ERR, 30. jaanuar 2009

Gruusia peaministrid
Gruusia diplomaadid
Sündinud 1973